Սիրելի՛ ընկերներ, ամռան վերջին օրը՝ օգոստոսի 31-ին, սիրով հրավիրում ենք բոլորիդ Թումանյանի անվան զբոսայգի՝ միասին նշելու աշխարհահռչակ ամերիկահայ գրող Վիլյամ Սարոյանի 108 ամյակը: Մեծանուն գրողի ծննդյան կապակցությամբ «Ինտելեկտուալ Ռենեսանս» հիմնադրամը կազմակերպում է նախադեպը չունեցող միջոցառում, որը հնարավորություն կընձեռի Ձեզ միանգամայն այլ տեսանկյունից ծանոթանալու Վիլյամ Սարոյանի կյանքին և գործունեությանը, բացահայտելու նրա բազմաբնույթ և հետաքրքրաշարժ կերպարը: Միջոցառման շրջանակներում հիմնադրամը կազմակերպելու է առցանց ընթերցանություն՝ աշխարհի տարբեր երկրներից, նկարչական մրցույթ, կինոցուցադրություն, վիկտորինաներ, ցուցահանդես, ինչպես նաև Սարոյանի սիրած ուտեստների հյուրասիրություն: Իսկ միջոցառման ավարտին հյուրերին սպսվում է բազում այլ անակնկալներ: